# 4. Acción

## Glosario

## Castelanismo

Definición:

  Palabra propia do castelán.

Exemplo:

  Tes que utilizar a palabra ovo xa que huevo é un castelanismo.

## Ortografía

Definición:

  Conxunto de regras que rexen a escrita dunha lingua.

Exemplo:

  Se queres ter unha boa ortografía debes saber que "hoxe" se escribe con h.

## Estándar

Definición:

  Modelo de referencia que se emprega nunha lingua, sobre todo, na súa escrita.

Exemplo:

  Os libros en galego escríbense tendo en conta o estándar da nosa lingua.

# Correctores do galego? Continuamos co reto

Imos seguir a elaborar o noso reto... para iso tedes que coller o guión que escribistes entre as persoas do voso grupo.

En apartados anteriores, traballamos coas diferentes variedades dialectais do galego que se dan na fala oral; imos pasar a ver a variedade estándar que é a que empregamos, sobre todo, na escrita.

A variedade estándar defínese entre outros por estar:

- Libre de castelanismos
- Con boa acentuación
- Con boa ortografía (v/b, h, x)
- Con boa puntuación

Así pois ides convertervos en correctores/as do galego! Os grupos intercambiarédesvos os vosos cadernos, revisaredes os guións e corrixiredes as faltas de ortografía que consideres oportunas! Lembra utilizar o dicionario ou preguntarlle á túa profesora ou profesor en caso de dúbida!

## Lectura facilitada

IMOS SEGUIR CO NOSO RETO!

Agora toca revisar o guión que escribistes en grupo.

- Antes falamos das variedades dialectais do galego na fala oral.

- Agora imos ver a variedade estándar, que usamos sobre todo na escrita.

A variedade estándar debe ser:

- Sen castelanismos.

- Acentos correctos.

- Ortografía correcta.

- Boa puntuación.

Agora toca corrixir!

Que tedes que facer?

Intercambiade os cadernos cos outros grupos.

Revisade os guións e buscade erros de ortografía.

Usade o dicionario ou preguntade á profesora ou profesor se tedes dúbidas.

Convertédevos en correctores do galego!

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)